Mariam Bilbatua

Mariam Bilbatua Perez (Getxo, Bizkaia, 1950eko uztailaren 1a) unibertsitate irakaslea izan da.  Durangoko zinegotzia izan zen 2019tik 2023ra EH Bildu koaliziotik. Herri mugimenduetan kide aktiboa, Berbaron zein Saren.

 Biografia 
Mariam Getxon jaio bazen ere, Durangon bizi da aspalditik eta herri mugimenduetan partaide aktiboa da.

Madrilgo Complutense Unibertsitatean Politika Zientzietan (Zientzia Sozialen alorrean) lizentziatu zen eta UNEDen Hezkuntza Zientzietan. Bere doktoretza Euskal Herriko Unibertsitatean Hezkuntza Zientzietan.

 Ibilbide profesionala 

Mondragon Unibertsitateko Humanitate eta Hezkuntza Zientzien Fakultateko Irakaskuntza eta Ikaskuntza Prozesuak Sailean irakaslea izan zen, baita Berrimet Masterraren Koordinatzailea: Ikaskuntza-irakaskuntza prozesuen berrikuntza” eta “ Ikaskuntza-irakaskuntza prozesuak berritzeko proposamenen diseinua eta garapena” izenekoan.

1995ean Hik Hasi aldizkari pedagogikoaren sorreran parte hartu zuen.

Berrikuntza Didaktiko metodologiko alorrean ERKIDE kooperatibek bultzatutako IKASKIDE taldeak proiektuaren koordinatzailea zen. Irakaste ikaste prozesuen Berrikuntza Proiektuetan aholkularitza lanetan aritu da azken urteetan.

Zenbait euskara elkartetan aritu da. Durangoko Berbaro elkartearen sortzaileetako bat da. Euskal eskolaren aldeko hainbat ekimenetan parte hartu izan du.

 Ibilbide politikoa 
2012ko Euskal Erkidegoko hauteskundeetan parte hartu zuen Laura Mintegiren zerrendan eta bere asmoak azaltzeko agerraldia egin zuen Durangon.

HUHEZIko Unibertsitateko irakasleak, agerraldia egin zuen aipatutako batzordearen aurrean, hezkuntza-kalitatea hobetzeko lege organikoaren proiektuari buruzko informazioa emateko (219/000399). Hezkuntza eta Kirol Batzordean esku hartzea 2013/07/16an.

PPk ETAko familien bozeramaileari planto egin dio Kongresuan Miércoles 17/07/2013. "Aditu gisa etorri naiz LOMCEri buruz hitz egitera, eta ez naiz polemika artifizialetan sartuko", adierazi du Bilbatuak, agerraldia egin baino pixka bat lehenago, ELMUNDO.es. "Nire ibilbidea publikoki aitortua da Euskal Herrian, bai maila akademikoan, bai gizarte mailan".

2019ko Durangoko udal hauteskundeetan Bildu alderdiko zerrendan aurkeztu zen eta geroztik zinegotzia da.

 Argitalpenak 
 1985ean Jakingarriak aldizkaria Mondragon unibertsitateko  Humanitate eta Hezkuntza Zientzien Fakultateak argitaratu zuen. Sortzaileak Nerea Alzola Maiztegi eta Mariam Bilbatua irakasleek izan ziren.
 2000. urtean euskara irakasteko metodologiaren bilakaera liburua argitaratu zuen non  eskola-testuinguruetako L2 euskararen irakaskuntzaren ikuspegien bilakaera aztertzen da.
 Leer y escribir desde la educación infantil y primaria Espainiako Hezkuntza eta Zientzia Ministerioak argitaratutako liburuan Bilbatuak ekarpena egin zuen (2004).
 2006an Educatio Siglo XXI  aldizkarian (Murtziako Unibertsitateko Hezkuntza Fakultateko argitalpena)” Mondragon Unibertsitateko Humanitate eta Hezkuntza Zientzien Fakultateko maisu-titulua: Hezkuntza berriztatzeko prozesua” lana argitaratu zuen. Lan hau María Pilar Sagasta Errastirekin idatzi zuen.
 2006tik 2009ra Bartzelonako unibertsitateak  APLE Hizkuntza idatzia ikasteko baldintzak    proiektu bat garatu zuen eta horretarako Mariam Bilbatuak hainbat material sortu zuen.
 Motxiladun Haurren Hezkuntza beharrei aurre egiteko tresna , unitate didaktikoa. Esti Amenabarrekin elkar-lanean (2019). INGUMAREN barruan,2012an “Hizkuntzaren jabetzaz (0-6)” liburuaren atal batean  “hizkuntza idatziaren ikaskuntza haur hezkuntzan: sekuentzia didaktiko baten proposamena” txostena argitaratu zuen beste autore batzuekin batera (Idurre Alonso Amezua eta Diego Egizabal Ollokiegi).
 Pages 57-71 | Published online: 23 Jan 2014  2014ko urtarrilean “Proyectos, géneros textuales y modos de intervención en cada ciclo de educación primaria. Una experiencia en modelos de inmersión” artikuloa argitaratu zuen.
 Tantak. Euskal Herriko Unibertsitateko Hezkuntza Aldizkarian  2018an 29. Alean beste autore batzukin batera artikulo batzuk argitaratu zituen.

 Erreferentziak 

 Kanpo estekak 

Kategoria:Unibertsitateko irakasleak
Kategoria:Getxoztarrak
Kategoria:Durangarrak
Kategoria:Politikariak
Kategoria:Euskal Herriko aktibistak